[bookmark: request-for-tender]Iarratas ar Thairiscint
[bookmark: Xe845212349b2efc48d28a711d73fd37b9f0d2ee]Soláthar Dearadh Suíomh Gréasáin, Forbairt, Óstáil, Cothabháil agus Seirbhísí Tairsí d’Acmhainní Digiteacha – Mol Matamaitice Bunscoile

[bookmark: introduction]1. Intreoir
Iarrann an Chomhairle um Oideachas Gaeltachta agus Gaelscolaíochta, a dtugtar COGG uirthi ina dhiaidh seo, ar fhothairgeoirí a bhfuil na cáilíochtaí cuí acu tairiscintí a chur isteach le haghaidh dearadh, forbairt, óstáil, cothabháil agus feabhsú céimnithe ar shuíomh gréasáin a dhíríonn ar an Matamataic agus ar thairseach acmhainní digiteacha matamaitice le haghaidh bunscoileanna Gaeltachta agus lán-Ghaeilge i bPoblacht na hÉireann.
Beidh ar an bhfothairgeoir rathúil an tionscadal a chur ar fáil thar thréimhse ceithre bliana. San áireamh sa chonradh beidh bunú tosaigh suíomh gréasáin a dhíríonn ar an Matamataic, feabhsú ar an tsraith straitéisí digiteacha atá ann, cruthú leabharlann acmhainní is féidir a íoslódáil, agus forbairt tairseach matamaitice Gaeilge níos leithne agus soláthar tacaíocht theicniúil leanúnach, soláthar cothabhála, agus soláthar cáipéisíochta. 
San Iarratas ar Thairiscint seo leagtar amach an cúlra, an scóip, na riachtanais, na táirgí insoláthartha, critéir mheastóireachta agus na rudaí is gá a chur isteach le haghaidh an chonartha atá molta.

[bookmark: contracting-authority]2. An tÚdarás Conarthach
Is é an t-údarás conarthach:
An Chomhairle um Oideachas Gaeltachta agus Gaelscolaíochta (COGG)
23 Plás Windsor, Baile Átha Cliath 2
Tríona Nic Fhinn (Oifigeach Oideachais Bunscoile ETIM) - Frank Ó Tormaigh (Oifigeach Oideachais – DIGITEACH)
Buiséad: 200,000 Euro (CBL san áireamh)
Coimeádann COGG an ceart fad a chur leis an téarma le haghaidh tréimhse nó tréimhsí aon bhliana, agus uasmhéid ar fhadú nó faduithe amháin den chineál seo ar na téarmaí agus coinníollacha céanna.
Is gá doiciméidí na tairisceana a chur isteach roimh dhúnadh gnó Dé Luain 24 Lúnasa.
Na tairiscintí atá mall ag teacht isteach, ní chuirfear san áireamh iad.
eolas@cogg.ie

[bookmark: background-and-context]3. Cúlra agus Comhthéacs
Tacaíonn COGG le hoideachas Gaeltachta agus lán-Ghaeilge agus cuireann sí acmhainní comhairle agus tacaíocht ar fáil do scoileanna atá ag múineadh trí mheán na Gaeilge. Mar chuid den obair seo, is mian le COGG suíomh gréasáin atá dírithe ar an Matamaitic a bhunú agus é a fhorbairt thar am mar thairseach lárnach Matamaitice Gaeilge do bhunscoileanna.
An suíomh gréasáin agus an tairseach atá molta, ba chóir go gcuirfeadh siad acmhainní matamaitice ar fáil atá praiticiúil, éasca le teacht orthu agus atá ag teacht leis an gcuraclam i nGaeilge. Ba chóir go dtacódh siad le húsáid sraith straitéisí idirghníomhacha, le hacmhainní is féidir a íoslódáil, le gníomhaíochtaí atá cruthaithe ag múínteoirí, agus i gcéimeanna níos déanaí, le leabharlann atá ag méadú i gcónaí de ghníomhaíochtaí digiteacha matamaitice atá scríofa ag COGG.
Forbrófar an tionscadal i gcéimeanna thar cheithre bliana. Díreodh an chéad chéim ar bhunú an tsuímh ghréasáin, ar shraith straitéisí agus ar shreabhadh oibre simplí a chuirfidh ar chumas múinteoir “sábháil agus roinn”. Leathnóidh céimeanna níos déanaí an suíomh mar thairseach atá níos leithne agus cuirfidh sé ar chumas COGG gníomhaíochtaí nua digiteacha a chruthú, a bhainistiú agus a fhoilsiú.
[bookmark: objectives-of-the-contract]
4. Aidhmeanna an Chonartha
Is iad aidhmeanna an chonartha seo:
1. suíomh gréasáin atá dírithe ar Mhatamaitic a bhunú le haghaidh scoileanna Gaeltachta agus lán-Ghaeilge i bPoblacht na hÉireann, suíomh atá slán agus inbhuanaithe;
1. sraith straitéisí a chruthú;
2. feidhmiúlacht “sábháil agus roinn” a fhorbairt a chuireann ar chumas múinteoirí gníomhaíochtaí a ullmhú, a shábháil, agus a roinnt gan aon ghá le cuntais daltaí ná le stóras sonraí daltaí ar fhreastalaithe;
3. pleananna ceachta matamaitice agus gníomhaíochtaí atá ag COGG cheana féin a chur ar fáil mar PDFanna is féidir a íoslódáil;
4. an suíomh gréasáin a fhorbairt mar thairseach matamaitice Gaeilge a fheicfidh an pobal;
5. beidh COGG ábalta ábhar ar an ngréasán a bhainistiú agus a uasdátú go díreach;
6. ardán ceapadóireachta a chomhtháthú le ligean do COGG gníomhaíochtaí nua digiteacha matamaitice a chruthú agus a fhoilsiú;
7. le cinntiú gur féidir an ailtíreacht theicniúil a chothabháil, go bhfuil sí slán, gur féidir teacht air agus í a leathnú san am atá le teacht;
8. le hoiliúint, cáipéisíocht, tacaíocht theicniciúil agus cothabháil a sholáthar thar thréimhse ceithre bliana.
9.  Cloífidh sé le treoirlínte faoi inrochtaineacht ghréasáin (EAA – WCAG)
[bookmark: contract-duration]
5. An Fad a Mhairfidh an Conradh
An conradh atá molta mairfidh sé ar feadh tréimhse ceithre bliana ón dáta a bhronntar an conradh, ag brath ar fheidhmíocht shásúil, ar fhaomhadh búiséid agus ar an ngá leanúnach atá ag an eagraíocht.
Ba chóir d’fhothairgeoirí plean seachadta céimnithe agus miondealú ar chostas ar feadh thréimhse iomlán ceithre bliana. Is é 200,000 Euro (CBL san áireamh) an buiséad iomlán thar cheithre bliana.
Coimeádann COGG an ceart athbhreithniú a dhéanamh ar an dul chun cinn ag deireadh gach céime agus le hiarraidh go ndéanfar leasuithe ar phlean an tioscadail áit ar cuí.
[bookmark: scope-of-services]
6. Scóip na Seirbhísí
Beidh ar an bhfothairgeoir rathúil na seirbhísí seo a chur ar fáil:
· dearadh agus forbairt suíomh gréasáin;
· cumraíocht fearainn agus tacaíocht bhainistíochta;
· óstáil shlán agus cumraíocht SSS;
· cruthú agus feabhsú teicniúil ar shraith straitéisí;
· forbairt feidhmiúlachta atá bunaithe ar comhaid is féidir a shábháil agus a roinnt;
· cruthú agus bainistiú leabharlann acmhainní is féidir a íosládáil mar PDFanna;
· forbairt feidhmiúlachta le cuardach, scagadh agus catagóiriú a dhéanamh;
· leathnú an tsuímh ghréasáin mar thairseach acmhainní níos leithne do mhatamaitic;
· comhtháthú ábhar breise matamaitice COGG;
· soláthar rochtain shlán ar bhainistiú ábhair do bhaill foirne COGG;
· comhtháthú ardán ceapadóireacht dhigiteach;
· forbairt gníomhaíochtaí digiteacha a fhoilsíonn sreafaí oibre;
· oiliúint foirne agus aistriú eolais;
· cáipéisíocht theicniciúil;
· tástáil inrochtaineachta, slándála agus feidhmíochta;
· cothabháil, tacaíocht, uasdátaithe agus feabhsuithe beaga atá leanúnach;
· athbhreithniú ullmhachta don todchaí agus ullmhú Tuarascála ar Ullmhacht an Ardáin.
[bookmark: phased-requirements]
7. Riachtanais Chéimnithe
Soláthrófar an tionscadal i gceithre chéime. Is gá d’fhothairgeoirí freagairt do gach céim agus a léiriú go soiléir an tslí a gcomhlíonfaidh siad na riachtanais.
[bookmark: Xd03db68cea4662630030e974194e7e3c1c439cf]
Céim 1: Búnú Suímh Dírithe ar Mhatamaitic agus Feidhmiúlacht Sraith Straitéisí Feabhsaithe
[bookmark: phase-1-objective]7.1 Céim 1 Aidhm
Is í aidhm Chéim 1 suíomh gréasáin atá dírithe ar an Matamaitic a bhunú le haghaidh scoileanna Gaeltachta agus lán-Ghaeilge i bPoblacht na hÉireann  agus chun sraith straitéisí a chruthú chun go mbeidh múinteoirí in ann gníomhaíochtaí a ullmhú, a shábháil agus a roinnte go héifeachtach.
[bookmark: mandatory-phase-1-requirements]7.2 Riachtanais Éigeantacha Chéim 1
Seo na rudaí a dhéanfaidh an fothairgeoir rathúil:
[bookmark: domain-hosting-and-website-setup]7.2.1 Cumraíocht Fearainn, Óstála, agus Suímh Ghréasáin
· bunóidh sé/sí suíomh gréasáin dírithe ar an Matamaitic ar fhearann .ie aontaithe, ag brath ar an soláthar agus ar fhaomhadh COGG;
· cuirfidh sé/sí óstáil slán, iontaofa ar fáil don suíomh gréasáin;
· cumróidh sé/sí deimhniú SSS agus socruithe riachtanacha slándála;
· forbróidh sé/sí comhéadan suíomh gréasáin atá gairmiúil, atá éasca teacht air agus atá freagrúil;
· cinnteoidh sé/sí go bhfuil an suíomh comhoiriúnach le brabhsálaithe agus gléasanna scoile atá in úsáid go forleathan
· Soláthróidh sé/sí struchtúr agus nascleanúint soiléir timpeall an tsuímh atá oiriúnach do mhúinteoirí bunscoile.
[bookmark: existing-toolkit-integration]7.2.2 Cruthú Sraith Straitéisí
· aithneoidh sé/sí fadhbanna teicniúla, spleáchais nó rioscaí;
· comhtháthóidh sé/sí an tsraith straitéisí atá ann cheana isteach sa timpeallacht ar an suíomh gréasáin nua;
· cinnteoidh sé/sí go bhfuil an tsraith straitéisí cobhsaí, gur féidir í a úsáid agus teacht uirthi;
· cinnteoidh sé/sí gur féidir teacht ar an tsraith straitéisí go héasca ón bpríomhshuíomh gréasáin;
· soláthróidh sé/sí cáipéisíocht ar an gcur chuige comhtháite.
[bookmark: save-and-share-functionality]7.2.3 Feidhmiúlacht “Sábháil agus Roinn”
Forbróidh an fothairgeoir rathúil feidhmiúlacht a chuirfidh ar chumas múinteoirí:
· gníomhaíocht a leagan amach ag baint úsáid as an tsraith straitéisí;
· an ghníomhaíocht chumraithe a shábháil mar comhad simplí áitiúil;
· an comhad a dháileadh ar na daltaí trí r-phost, Seomra Ranga Google nó bealaí den chineál céanna;
· beidh daltaí ábalta an comhad a oscailt agus an ghníomhaíocht a lódáil díreach mar a d’ullmhaigh an múinteoir é. 
Caithfidh an fheidhmiúlacht seo:
· feidhmiú gan aon ghá le cuntais daltaí;
· feidhmiú gan iarraidh ar ghnáthúsáideoirí I seomra ranga lógáil isteach;
· stóras nach bhfuil gá leis a bhaineann le freastalaithe a sheachaint;
· laghdú a dhéanamh a oiread agus is féidir ar oibleagáidí sonraí cosanta trí bhailiú sonraí daltaí a sheachaint nuair is féidir;
· laghdú a dhéanamh ar an méid ama a thógann sí ar mhúinteoirí í a shocrú gach uair a úsáideann siad í;
· tacú le daltaí í a úsáid go fiúntach sa seomra ranga. 
[bookmark: initial-pdf-resource-library]7.2.4 Leabharlann Tosaigh Acmhainní PDF 
An fothairgeoir rathúil:
· cruthóidh sé/sí leabharlann acmhainní PDF is féidir a íoslódáil ón suíomh gréasáin.
· uaslódálfaidh sé/sí pleananna ceachta matamaitice agus gníomhaíochtaí a chuirfidh COGG ar fáil;
· soláthróidh sé/sí catagóiriú soiléir agus réimse meiteashonraí
· cuirfidh sé/sí ar chumas múinteoirí le brabhsáil agus le acmhainní a íoslódáil go héasca;
· cinnteoidh sé/sí go mbeidh an leabharlann acmhainní ar fáil ón am a seoltar an suíomh.
[bookmark: phase-1-deliverables]7.3 Táirgí Insoláthartha Chéim 1 
Ag deireadh Chéim 1, is gá na tairgí insoláthartha a chur ar fáil:
· suíomh gréasáin beo Matamatice ar fhearann aontaithe;
· óstáil shlán, SSS agus socruithe cúltaca;
· sraith straitéisí comhtháite;
· feidhmiúlacht “sábháil agus roinn” atá ag obair;
· leabharlann tosaigh acmhainní PDFanna is féidir a íoslódáil;
· cáipéisíocht úsáideoirí d’fhoireann COGG;
· tuarascáil tástála;
· cruinniú aistrithe agus séisiún tosaigh oiliúna.
[bookmark: X12bb8391471d6c9e4151e0dfdc4aa514db330f8]
Céim 2: Forbairt Tairseach Mhatamaitice
[bookmark: phase-2-objective]8.1 Aidhm Chéim 2 
Is í aidhm Chéim 2 an suíomh gréasáin Matamaitice a leathadh ó shuíomh atá dírithe ar shraith straitéisí go tairseach mhatamaitice Ghaeilge. Ba chóir go dtarraingeodh an tairseach acmhainní tábhachtacha matamaitice le chéile i nGaeilge agus go mbeadh sé ina háit lárnach do mhúinteoirí ina bhféadfadh siad teacht ar na hacmhainní seo.
[bookmark: mandatory-phase-2-requirements]8.2 Riachtanais Éigeantacha Chéim 2
An taigeoir rathúil:
[bookmark: portal-expansion]8.2.1 Leathadh na Tairsí
· forbróidh sé/sí an suíomh gréasáin mar thairseach matamaitice Gaeilge a fheicfidh an pobal;
· cinnteoidh sé/sí gur féidir dul isteach sa tairseach gan lógáil isteach d’úsáideoir poiblí a úsáid;
· feabhsóidh sé/sí nascleanúint, cuardach agus scagadh;
· tacóidh sé/sí le brabhsáil de réir leibhéal ranga, snáithe, aonad snáithe, topaic, cineál acmhainne agus ailiniú curaclaim;
· cinnteoidh sé/sí go bhfuil an tairseach inscálaithe agus go mbeidh sí ábalta acmhainní breise a óstáil thar am.
[bookmark: reorganisation-of-toolkit-content][bookmark: Xa41916a5d5c91c87aff4b49f4ad8375bb73cd89]8.2.2 Comhtháthú Ábhar Breise Matamaitice COGG
Caithfidh an tairseach a bheith in ann ábhar breise matamaitice COGG a óstáil agus a eagrú, san áireamh anseo, ach gan é a theorannú go dtí sin, atá: 
· pleananna ceachta;
· tascanna sa seomra ranga;
· ábhair threoracha do mhúinteoirí;
· PDFanna is féidir a íoslódáil;
· ábhair thacaíochta atá ag teacht leis an gcuraclam;
· naisc chuig acmhainní seachtracha ábhartha a fhaomhann COGG.
[bookmark: recategorisation-of-resource-library]8.2.3 Athchatagóiriú na Leabharlainne Acmhainní
Oibreoidh an fothairgeoir rathúil le COGG chun an leabharlann PDFanna agus acmhainní a athchatagóiriú ag baint úsáid as réimse meiteashonraí, agus seans go mbeidh na rudaí seo san áireamh:
· leibhéal ranga;
· snáithe;
· aonad snáithe;
· topaic;
· coincheap matamaiticiúil;
· cineál acmhainne;
· fócas foghlamtha;
· ailiniú curaclaim;
· formáid, mar shampla, rud is féidir a íoslódáil, nó atá idirghníomhach nó atá ann chun múinteoirí a threorú.
[bookmark: cogg-content-management-access]8.2.4 Bainistiú Rochtana ar Ábhar COGG
Cuirfidh an fothairgeoir rathúil rochtain shlán eagarthóireachta ar fáil d’fhoireann ainmnithe COGG.
Caithfidh foireann COGG a bheith ábalta:
· leathanaigh suíomh gréasáin a chur leis an suíomh agus iad a chur in eagar;
· acmhainní PDF a uaslódáil agus cinn eile a chur ina n-áit;
· breis a chur le cur síos ar acmhainn nó eagarthóireacht a dhéanamh air;
· úsáid a bhaint as clibeanna meiteashonraí agus eagarthóireacht a dhéanamh orthu;
· naisc a uasdátú;
· bainistiú a dhéanamh ar acmhainní atá le feiceáil;
· athruithe a dhéanamh ar ábhair go rialta gan aon ghá le hidirghábháil an fhorbróra.
[bookmark: phase-2-deliverables]8.3 Táirgí Insoláthartha Chéim 2
Ag deireadh Chéim 2, is gá na táirgí insoláthartha seo a chur ar fáil:
· tairseach leata matamaitice;
· feabhas ar chuardach, scagadh agus nascleanúint;
· acmhainní breise matamaitice COGG atá comhtháite;
· leabharlann acmhainní athchatagóirithe;
· bainistiú rochtana ar ábhar COGG;
· cáipéisíocht uasdátaithe d’úsáideoirí;
· oiliúint d’fhoireann ábhartha COGG;
· tuarascáil tástála agus ghlactha.
[bookmark: X133d1f1b60a4ab26c09afc6b03ed9a7641ca92f]
Céim 3: Comhtháthú Ardán Ceapadóireachta agus Forbairt Leabharlann Gníomhaíocht Dhigiteach
[bookmark: phase-3-objective]9.1 Aidhm Chéim 3
Is í aidhm Chéim 3 gur tríd an tairseach a bheidh COGG in ann leabharlann de ghníomhaíochtaí digiteacha a chruthú, a bhainistiú agus a fhoilsiú.
[bookmark: mandatory-phase-3-requirements]9.2 Riachtanais Éigeantacha Chéim 3
An fothairgeoir rathúil:
9.2.1 [bookmark: authoring-platform-integration]Comhtháthú Ardán Ceapadóireachta
· comhtháthóidh sé/sí ardán ceapadóireachta a fhaomhann COGG le infrastruchtúr an tsuímh ghréasáin;
· cinnteoidh sé/sí go gcuirfidh an t-ardán ar chumas fhoireann COGG gníomhaíochtaí struchtúrtha digiteacha matamaitice a chruthú;
· gníomhaíochtaí a cruthaíodh ar an ardán, cinnteoidh sé/sí gur féidir iad a fhoilsiú agus a fháil ar an tairseach Mhatamaitice
· soláthróidh sé/sí cáipéisíocht shoiléir ar chomhtháthú agus ar fhoilsiú sreabhadh oibre.
[bookmark: digital-activity-library]9.2.2 Leabharlann Gníomhaíochtaí Digiteacha
Tacóidh an fothairgeoir rathúil le bunú leabharlann gníomhaíochtaí digiteacha ina bhféadfadh sé/sí na rudaí seo a chur:
· sraitheanna straitéisí matamaiticiúla;
· treoracha inste a fheicfidh daltaí;
· treoir múinteoirí;
· eolas faoi ailiniú curaclaim;
· formáidí le gníomhaíochtaí is féidir a íoslódáil nó a roinnt;
· struchtúir ghníomhaíochta is féidir a chur in oiriúint.
[bookmark: teacher-adaptation-and-sharing-workflow]9.2.3 Oiriúnú Múinteoirí agus Roinnt Sreabhadh Oibre
Cuirfidh an córas ar chumas múinteoirí:
· leabharlann gníomhaíochtaí digiteacha a bhrabhsáil;
· gníomhaíocht a oscailt;
· an ghníomhaíocht a chur in oiriúint do chomhthéacs a ranga féin, nuair is féidir;
· an leagan atá curtha in oiriúint a shábháil go háitiúil;
· an leagan atá curtha in oiriúint a roinnt leis na daltaí ag baint úsáid as an sreabhadh oibre atá bunaithe ar chomhaid a forbraíodh i gCéim 1. 
[bookmark: cogg-editorial-workflow]9.2.4 Eagarthóireacht ar Shreabhadh Oibre COGG
Caithfidh foireann COGG a bheith ábalta:
· gníomhaíochtaí digiteacha nua a chruthú;
· eagarthóireacht a dhéanamh ar ghníomhaíochtaí atá ann cheana;
· gníomhaíochtaí a eagrú de réir curaclaim agus meiteashonraí acmhainne;
· gníomhaíochtaí a fhoilsiú agus a bhaint;
· dul siar ar ghníomhaíochtaí thar am;
· an leabharlann acmhainní digiteacha a fhás gan ionchur an fhorbróra le haghaidh gach acmhainne nua.
[bookmark: training-and-documentation]9.2.5 Oiliúint agus Cáipéisíocht
Soláthróidh an fothairgeoir rathúil:
· oiliúint phraiticiúil ar an ardán ceapadóireachta;
· treoir ar chruthú, ar eagarthóireacht agus ar fhoilsiú gníomhaíochtaí digiteacha;
· treoracha scríofa d’úsáideoirí;
· cáipéisíocht theicniúil;
· ábhair thacaíochta d’eagarthóirí COGG.
[bookmark: phase-3-deliverables]9.3 Táirgí Insoláthartha Chéim 3
Ag deireadh Chéim 3, is gá na táirgí insoláthartha seo a chur ar fáil:
· ardán ceapadóireachta comhtháite;
· struchtúr leabharlan gníomhaíochtaí digiteacha;
· sampla nó teimpléad gníomhaíochtaí digiteacha, mar a aontaíodh le COGG;
· eagarthóireacht ar shreabhadh oibre COGG;
· oiriúnú múinteoirí agus roinnt sreabhadh oibre;
· training sessions; seisiúin oiliúna;
· cáispéisíocht scríofa d’úsáideoirí;
· cáipéisíocht theicniúil;
· tuarascáil tástála agus ghlactha.
[bookmark: Xb188f1da0743f91bf46562c9cd4332ba7eadf2b]
Céim 4: Cothabháil, Daingniú, agus Ullmhacht don Todhchaí
[bookmark: phase-4-objective]10.1 Aidhm Chéim 4
Is í aidhm Chéim 4 an tairseach matamaitice a dhaingniú, cobhsaíocht theicniúil leanúnach a chinntiú agus doiciméadú ar an tslí a bhféadfadh an t-infreastruchtúr tacú le leathadh san am atá le teacht mar ardán níos mó, dá socródh COGG gur mhaith léi tabhairt faoi seo léi féin. 
[bookmark: mandatory-phase-4-requirements]10.2 Riachtanais Éigeantacha Chéim 4
An fothairgeoir rathúil:
[bookmark: ongoing-maintenance-and-support]10.2.1 Cothabháil agus Tacaíocht Leanúnach
· soláthróidh sé/sí cothabháil theicniúil leanúnach;
· cuirfidh sé/sí uasdataithe slándála i bhfeidhm;
· réiteoidh sé/sí fabhtanna;
· coinneoidh sé/sí súil ar fheidhmiú an tsuímh ghréasáin;
· soláthróidh sé/sí tacaíocht d’eagarthóirí COGG;
· déanfaidh sé/sí mionfheabhsuithe aontaithe;
· coinneoidh sé/sí caoi ar shocruithe a bhaineann le hóstáil agus cúltaca;
· Déanfaidh sé/sí athbhreithniú agus molfaidh sé/sí feabhsuithe.
[bookmark: technical-review]10.2.2 Athbhreithniú Teicniúil
Déanfaidh an fothairgeoir rathúil athbhreithiú teicniúil ar infreastruchtúr an tsuímh ghréasáin, san áireamh anseo atá:
· ailtireacht an tsuímh ghréasáin;
· socruithe óstála;
· comhtháthú sraith straitéisí;
· córas bainistiú ábhar;
· comhtháthú ardán ceapadóireachta;
· struchtúir sonraí;
· struchtúir slándála;
· ceisteanna inrochtaineachta;
· Inscálaitheacht agus cothabháil.
[bookmark: platform-readiness-report]10.2.3 Tuarascáil ar Ullmhacht an Ardáin
Ullmhóidh an fothairgeoir rathúil Tuarascáil ar Ullmhacht an Ardáin a thabharfaidh achoimre ar na rudaí seo:
· an ailtireacht theicniúil reatha;
· spleáchais an chórais;
· ceisteanna a bhaineann le húinéireacht agus le ceadúnú;
· roghanna do chuntais múinteoirí agus daltaí amach anseo;
· roghanna do bhainistiu ag leibhéal na scoile;
· roghanna d’fheidhmiúlacht i ndáileadh agus i rianú dul chun cinn;
· roghanna maidir le comhtháthú córas bainistíochta foghlama amach anseo;
· rioscaí agus srianta;
· moltaí d’aon soláthar amach anseo.
Aithnítear go bhféadfadh sé go mbeadh próiseas soláthair ar leith agus/nó comhpháirtí speisialtóireachta LMS de dhíth le haghaidh ardán foghlama iomlán, mar shampla, cuntais, rianú dul chun cinn agus bainistíocht ag leibhéal na scoile. Mar sin féin, níor cheart go gcuirfeadh an obair a chuirfear i gcrích faoin gconradh seo cosc ar fhorbairt den sórt sin amach anseo ná go gcuirfeadh sí srian gan ghá uirthi.
[bookmark: phase-4-deliverables]10.3 Táirgí Insoláthartha Chéim 4
Ag deireadh Chéim 4, is gá na táirgí insoláthartha a chur ar fáil:
· tairseach Matamaitice atá cobhsaí agus bail uirthi;
· cáipéisíocht theicniúil atá uasdátaithe;
· Tuarascáil ar Ullmhacht an Ardáin;
· plean le haghaidh forbartha amach anseo;
· cruinniú deiridh athbhreithiú an tionscadáil; 
· tuarascáil deiridh tacaíochta agus cothabhála.
[bookmark: X9569f1924aebf1454ffb07ca4c3cde8a51f517d]
11. Sceideal Tascach Cur i bhFeidhm Ceithre Bliana
Caithfidh fothairgeoirí a sceideal mionsonraithe cur i bhfeidhm féin a chur ar fáil. Is gá an sceideal tascach seo thíos a úsáid mar threoir. 
	Bliain
	Priomhfhócas
	Príomhthorthaí

	Bliain 1
	Bunchloch agus croífheidhmiúlacht
	Suíomh gréasáin dírithe ar mhata, comhtháthú sraith straitéisí, feidhmiúlacht “sábháil agus roinn”, leabharlann PDF

	Bliain 2
	Leathadh tairsí
	Tairseach matamatice níos leithne, catagóiriú acmhainní, ábhar breise COGG, rochtain CMS (córas bainistíochta inneachair)

	Bliain 3
	Leabharlann ceapadóireachta agus gníomhaíochtaí digiteacha
	Comhtháthú ardán ceapadóireachta, leaharlann gníomhaíochtaí digiteacha, eagarthóireacht ar shreabhadh oibre, oiliúint

	Bliain 4
	Daigniú agus ullmhacht don todhchaí
	Cothabháil, athbhreithiú teicniúil, Tuarascáil ar Ullmhacht an Ardáin, plean


Ba chóir d’fhothairgeoirí spleáchais, rioscaí, pointí faofa agus amlínte moltaí a aithint do gach céime.
[bookmark: technical-requirements]
12. Riachtanais Theicniúla
Caithfidh fothairgeoirí cur síos a dhéanamh ar réiteach teicniúil a mholann siad i ndóthain sonraí ionas go mbeidh COGG ábalta measúnú a dhéanamh ar a fhéidearthacht, a inbhuanaitheacht, a luach ar airgead agus a chothabháil amach anseo.
Is gá don mholadh díriú ar na rudaí seo:
[bookmark: hosting-and-infrastructure]12.1 Óstáil agus Infreastruchtúr
· soláthróir óstála agus cineál óstála;
· banistiú fearainn;
· deimhniú SSS;
· cúltaca rialta;
· seirbhís athslánaithe;
· monatóireacht aga fónaimh;
· uasdátuithe slándála;
· inscálaitheacht;
· monatóireacht feidhmíochta;
· socruithe ag deireadh conartha.
[bookmark: website-and-content-management]12.2 Bainistiú Suíomh Gréasáin agus Ábhair
· córas bainistíochta inneachair a mholtar;
· róil agus ceadanna úsáideora;
· eagarthóireacht ar shreabhadh oibre;
· uaslódáil agus bainistiú acmhainní;
· cuardach agus scagadh;
· meiteashonraí agus clibéail;
· teimpléad leathanach;
· gnéithe inrochtaineachta;
· láimhseáil ábhair a bhaineann leis an nGaeilge;
· socruithe le haghaidh fás ábhair amach anseo.
[bookmark: toolkit-integration]12.3 Comhtháthú Sraith Straitéisí
· cur chuige chun athbhreithiú a dhéanamh ar cód sraith straitéisí atá ann cheana;
· modheolaíocht chomhtháite;
· comhoiriúnacht brabhsálaí agus gléis;
· meicníocht “sábháil agus roinn” atá bunaithe ar chomhaid;
· cur chuige tástála;
· teorainneacha teicniúla nó spleáchais;
· cáipéisíocht agus aistriú.
[bookmark: authoring-platform]12.4 Ardán Ceapadóireachta
· ardán ceapadóireachta a mholtar;
· cur chuige comhtháite;
· foilsiú sreabhadh oibre;
· ceadanna eagarthóireachta;
· rialú leaganacha nó bainistiú athbhreithnithe, nuair is féidir; 
· nasc idir gníomhaíochtaí a ceapadh agus feidhmiúlacht sraith straitéisí;
· impleachtaí ceadúnaithe nó liostála.
[bookmark: accessibility]12.5 Inrochtaineacht
Ba chóir an suíomh gréasáin agus na hacmhainní digiteacha a fhorbairt de réir caighdeáin inrochtaineachta agus dea-chleachtas a aithnítear. (EEA-WCAG Acht Inrochtaineachta na hEorpa – Treoirlínte Inrochtaineachta d’Ábhar Gréasáin)
Caithfidh fothairgeoirí a rá conas a rachaidh siad i ngleic le:
· nascleanúint eochairchláir;
· comhoiriúnacht le léitheoir scáileáin;
· codarsnacht dathanna;
· téacs ailt;
· leagan amach agus clóghrafaíocht is féidir a léamh;
· inrochtaineacht ar acmhainní is féidir a íoslódáil nuair is féidir;
· inúsáideacht do mhúinteoirí agus do dhaltaí a bhfuil riachtanais éagsúla acu.
[bookmark: data-protection-and-privacy]12.6 Cosaint Sonraí agus Príobháideacht
Caithfidh fothairgeoirí cur síos a dhéanamh ar:
· cé acu a bhaileofar sonraí pearsanta nó a dhéanfar próiseáil orthu;
· an tslí a laghdóidh an réiteach bailiú sonra pearsanta;
· socruithe fianán agus anailísíochta;
· fógraí príobháideachta nó riachtanais toilithe;
· bearta slándála le haghaidh aon chuntais riaracháin;
· an tslí a laghdaítear castacht cosaint sonraí, áit a moltar nach gá do dhaltaí lógáil isteach sa sreabhadh oibre 
[bookmark: security]12.7 Slandáil
Caithfidh fothairgeoirí cur síos a dhéanamh ar:
· rialúchán rochtana;
· fíordheimhniú d’eagarthóirí;
· gnásanna cúltaca;
· proisis uasdátaithe agus paisteála;
· gnásanna freagartha ar eachtraí;
· bainistiú leochaileachta;
· cosaint in aghaidh rioscaí slándála atá coitianta ar shuíomhanna gréasáin.
[bookmark: X40d961f6be83a1a3093390ecba53bad6396838e]
13. Riachtanais Oideachasúla, Curaclaim agus Teanga
Is gá don réiteach a mholtar a bheith oiriúnach do bunscoileanna lán-Ghaeilge agus Gaeltachta.
Ba chóir d’fhothairgeoirí a léiriú go bhfuil tuiscint acu ar:
· oideachas lán-Ghaeilge agus Gaeltachta;
· tábhacht acmhainní matamaitice Gaeilge d’ardchaighdeán;
· Curaclam Athfhorbartha Bunscoile na Matamaitice;
· catagóiriú acmhainní bunaithe ar an gcuraclam;
· praiticiúlacht sa seomra ranga do mhúinteoirí;
· dearadh ionchuimsitheach acmhainní;
· an gá le haghaidh acmhainní gur féidir le múinteoirí a chur in oiriúint do chomhthéacsanna áitiúla sa seomra ranga.
Caithfidh an suíomh gréasáin tacú le taispeáint cruinn agus le bainistiú cruinn an ábhair Ghaeilge, san áireamh anseo atá sínte fada, teidil i nGaeilge, meiteashonraí agus téarmaí cuardaigh. 
I gcás an ábhair Ghaeilge go léir a fheicfidh an pobal, beidh sé faoi réir athbhreithniú agus fhaomhadh COGG.
[bookmark: training-and-knowledge-transfer]
14. Oiliúint agus Aistriú Eolais
Caithfidh an fothairgeoir rathúil oiliúint chuí agus cáipéisíocht chuí a chur ar fáil d’fhoreann COGG.
San áireamh anseo tá:
· oiliúint ar riarachán suíomh gréasáin;
· oiliúint ar bhainistíocht ábhair;
· bainistiú PDFanna agus leabharlann acmhainní;
· oiliúint ar ardán ceapadóireachta;
· oiliúint ar fhoilsiú sreabhadh oibre gníomhaíochtaí digiteacha;
· treoir ar fhabhtcheartú;
· lámhleabhair scríofa d’úsáideoirí;
· cáipéisíocht theicniúil do chothabháil amach anseo.
Ba chóir d’fhothairgeoirí na rudaí seo a lua go sonrach: cé mhéad seisiún oiliúna a bheidh acu? Cén fhormáid ina mbeidh siad? Agus cén fad a mhairfidh siad?
[bookmark: support-and-maintenance]
15. Tacaíocht agus Cothabháil
Caithfidh fothairgeoirí plean tacaíochta agus cothabhála ceithre bliana a chur isteach a chlúdaíonn:
· tacaíocht óstála;
· cothabháil theicniúil;
· uasdátuithe slándála;
· ceartuithe fabht;
· tacaíocht córas bainistíochta inneachair (CMS)
· tacaíocht ardán ceapadóireachta;
· mionfheabhsuithe aontaithe;
· agaí freagartha;
· nósanna imeachta méadúcháin;
· cruinnithe athbhreithnithe bliantúla;
· tacaíocht tuairiscithe.
Caithfidh fothairgeoirí idirdhéalú soiléir a dhéanamh idir:
· seirbhísí atá san áireamh i bpraghas na tairisceana;
· seirbhísí breise atá roghnach;
· forbairt nach bhfuil san áireamh a bhfuil meastachán ar leith uithi.
[bookmark: project-management-and-governance]
16. Bainistiú agus Rialachas an Tionscadail
Caithfidh fothairgeoirí plean bainistíochta tionscadail a chur ar fáil a leagann amach:
· modheolaíocht an tionscadail;
· amlíne a mholtar;
· garspriocanna (clocha míle);
· pointí faofa;
· róil agus dualgais;
· socruithe cumarsáide;
· sceideal cruinnithe;
· formáid tuairiscithe;
· bainistíocht riosca;
· géarú ar fhadhb;
· dearbhú cáilíochta;
· gnásanna tástála agus údaraithe.
Is gá do COGG cruinnithe rialta a bheith aici faoin dul chun cinn le linn céimeanna gníomhacha na forbartha
Beidh gach céim faoi réir athbhreithniú agus fhaomhadh COGG sula gcuirfidh COGG a hainm leis an leagan deiridh.
[bookmark: testing-and-acceptance]
17. Tástáil agus Glacadh
Is gá don fhothairgeoir rathúil tástáil chuí a dhéanamh sula nglactar le gach céim.
Caithfidh tástáil a chur san áireamh, de réir mar is cuí:
· tástáil fheidhmiúil;
· tástáil brabhsálaí;
· tástáil gléis;
· tástáil inrochtaineachta;
· tástáil slándála;
· tástáil córas bainistíochta inneachair (CMS);
· tástáil sraith straitéisí;
· tástáil sreabhadh oibre “sábháil agus roinn”;
· tástáil ceapadóireacht sreabhadh oibre;
· tástáil uaslódáil agus íoslódáil ábhair;
· tástáil glacadh úsáideoirí le COGG.
Caithfidh fothairgeoirí cur síos a dhéanamh ar an modh tástála agus ar an bproiseas glactha atá siad a mholadh.
[bookmark: Xeafa5b6d8d3be4985488bcf8eaeb78d143c2d26]
18. Úinéireacht, Ceadúnú agus Maoin Intleachtúil
Caithfidh fothairgeoirí ainmniú a dhéanamhgo soiléir ar na socruithe úinéireachta, ceadúnaithe agus maoin intleachtúil go léir a bhaineann leis an réiteach a mholann siad.
Caithfidh taigeoirí na rudaí seo a lua:
· socruithe úinéireachta le haghaidh chód an tsuímh ghréasáin;
· socruithe úinéireachta le haghaidh dearadh acmhainní;
· socruithe úinéireachta le haghaidh cód sraith straitéisí atá cur in oiriúint;
· socruithe úinéireachta le haghaidh teimpléad agus struchtúir ábhar;
· socruithe ceadúnaithe le haghaidh bogearraí tríú páirtí;
· costais síntiúis nó athnuacháin;
· srianta ar aon athrú nó aistriú sa todhchaí;
· socruithe le teacht ar an gcód foinseach no ar stóir;
· socruithe le haghaidh chríoch an chonartha agus aistriú na hoibre.
Caithfidh COGG úinéireacht an ábhair go léir atá cruthaite ag COGG a choinneáil, san áireamh ansin atá pleananna ceachta, PDFanna, gníomhaíochtaí digiteacha, acmhainní atá ag teacht leis an gcuraclam, téacs, íomhánna agus meiteashonraí a bhaineann leo.
[bookmark: tender-response-requirements]
19. Na Rudaí is Gá a Chur isteach leis an Tairiscint seo
Is gá d’fhothairgeoirí tairiscint a chur isteach ina bhfuil na rudaí seo:
1. Achoimre Fheidhmeach
Achoimre ghonta ar an réiteach a mholtar.
1. Cuntas Gairid ar an bhFothairgeoir
Sonraí ar an eagraíocht nó ar fhoireann an tionscadail, taithí ábhartha san áireamh.
2. Tuiscint ar an Riachtanas
Fianaise a léiríonn go bhfuil tuiscint ann ar an gcomhthéacs teicniúil, oideachasúil, curaclaim agus Gaeilge.
3. An Réiteach Teicniúil a Mholtar
Sonraí ar ailtireacht an tsuímh ghréasáin, óstáil, córas bainistíochta inneachair (CMS), comhtháthú sraith straitéisí, feidhmiúlacht “sábháil agus roinn”, agus comhtháthú ardán ceapadóireachta.
4. Cur Chuige Deartha agus Taithí Úsáideora
An cur chuige a mholtar a bhaineann le nascleanúint, inrochtaineacht, inúsáideacht, amharc-aithne, agus taithí múinteora.
5. Plean chun é a Chur i bhFeidhm
Amlíne céimnithe ceithe bliana, garspriocanna (clocha míle), spleáchais agus pointí faofa.
6. Foireann an Tionscadail
Pearsanra ainmnithe, róil, dualgais agus saineolas ábhartha.
7. Plean Tacaíochta agus Cothabhála
Sonraí ar chothabháil leanúnach, leibhéal seirbhíse, agaí freagartha agus an tacaíocht atá san áireamh.
8. Plean Oiliúna agus Cáipéisíochta
Sonraí ar an oiliúint a mholtar, in éineacht le treoirlínte úsáideoirí agus cáipéisíocht theicniúil.
9. Plean Plean Bainistíocht Riosca
Na príomhrioscaí a aithint agus moladh a dhéanamh ar chéimeanna chun iad a laghdú.
10. Cur Chuige Inrochtaineachta, Slándála agus Cosaint Sonraí
Sonraí ar chur chuige comhlíontachta agus ar chosaintí a mholtar.
11. Moladh i gcomhair Costas
Briseadh síos iomlán ar chostais de réir céime agus bliana, agus costais aon uaire agus cinn a bhíonn ann arís is arís san áireamh.
12. Feabhsuithe Roghnacha
Aon fheidhmiúlacht nó seirbhísí roghnacha, is gá iad a léiriú go soiléir agus praghas ar leith ar gach ceann.
13. Taithí Ábhartha agus Teistiméireachtaí
Samplaí de thionscadail den chineál céanna, go háirithe san oideachas, san earnáil phoiblí, sa Ghaeilge, i bhfoghlaim dhigiteach, in acmhainní idirghníomha nó i mbainistíocht ábhar.
[bookmark: cost-proposal-requirements]
20. Riachtanais i Moladh i gComhair Costas
Caithfidh fothairgeoirí moladh mionsonraithe i gcomhair costas a sholáthar don tréimhse ceithre bliana.
Is gá na costais a bhriseadh síos de réir:
· céim;
· bliain;
· costais forbartha aon uaire;
· costais bhliantúla a tharlaíonn arís is arís;
· costais óstála;
· costais fearainn;
· costais cheadúnaithe agus síntiúis;
· costais tacaíochta agus cothabhála;
· costais oiliúna;
· feabhsuithe roghnacha;
· CBL agus aon táillí eile a bhaineann le hábhar.
Caithfidh fothairgeoirí gach bonn tuisceana, gach eisiamh agus gach spleáchas a lua go soileir.
[bookmark: evaluation-criteria]
21. Critéir Mheastóireachta
Déanfar meastóireacht ar na tairiscintí ar bhonn na tairisceana is tairbhí ó thaobh na heacnamaíochta de ag baint úsáid as na critéir thíos:
	Critéar
	Ualú

	Tuiscint ar an riachtanas agus ar an gcomhthéacs oideachasúil
	20%

	Caighdeán teicniúil, féidearthacht agus inbhuanaitheacht an réitigh a mholtar
	20%

	Taithí an úsáideora, inrochtaineacht agus cur chuige an dearaidh
	15%

	Taithí ábhartha agus inniúlacht fhoireann an tionscadail
	15%

	Bainistíocht an tionscadail, cur i bhfeidhm an phlean, agus bainistíocht riosca
	10%

	Tacaíocht, cothabháil, cáipéisíocht agus aistriú eolais
	10%

	Costas agus luach ar airgead
	10%

	Iomlán
	100%


Coimeádann COGG an ceart na critéir mheastóireachta a bheachtú roimh fhoilsiú cháipéisíocht deiridh na tairisceana. 
Seans go lorgóidh COGG soiléiriú ó fhothairgeoirí nuair is gá agus seans go n-iarrfaidh sí ar fhothairgeoirí ar an ngearrliosta freastail ar agallamh nó ar chur i láthair.
[bookmark: indicative-milestones]
22. Garspriocanna (Clocha míle) Táscacha
Níl ach garspriocanna táscacha thíos. Ba chóir d’fhothairgeoirí sceideal a mholadh mar chuid dá n-aighneacht.
	Garsprioc (Cloch mhíle)
	Aga Táscach

	Bronnadh conartha agus tús an tionscadail
	Bliain 1, Mí 1

	Iniúchadh teicniúil ar an tsraith straitéisí atá ann
	Bliain 1, Míonna 1–2

	Fearann, óstáil agus cumraíocht infreastruchtúir
	Bliain 1, Míonna 1–2

	Faomhadh dhearadh tosaigh an tsuímh ghréasáin
	Bliain 1, Míonna 2–3

	Comhtháthú Sraith Straitéisí
	Bliain 1, Míonna 3–5

	Feidhmiúlacht “sábháil agus roinn”
	Bliain 1, Míonna 4–6

	Leabharlann thosaigh PDF
	Bliain 1, Míonna 5–6

	Seoladh agus athbhreithniú Chéim 1
	Bliain 1, Mí 6 nó dáta aontaithe

	Leathadh dhearadh agus fhorbairt na tairsí 
	Bliain 2

	Athchatagóiriú acmhainní agus comhtháthú ábhar breise                                                       
	Bliain 2

	Athbhreithniú Chéim 2
	Deireadh Bliana 2

	Comhtháthú ardán ceapadóireachta
	Bliain 3, Míonna 1–5

	Teimpléid gníomhaíochtaí digiteacha agus eagarthóireacht ar shreabhadh oibre 
	Bliain 3, Míonna 3–7

	Leabharlann tosaigh do ghníomhaíochtai digiteacha
	Bliain 3, Míonna 7–10

	Athbhreithniú Chéim 3
	Deireadh na bliana 3

	Cothabháil, mionleasú agus athbhreithniú teicniúil
	Bliain 4

	Tuarascáil ar Ullmhacht an Ardáin
	Bliain 4

	Athrbhreithniú deiridh ar an tionscadal agus ar an bplean
	Deireadh na bliana 4


[bookmark: required-principles]
23. Prionsabail atá Riachtanach
Ba cheart go mbeidh na prionsabail thíos le feiceáil sa réiteach a mholtar:
· Inrochtaineacht: Caithfidh go mbeidh réimse leathan múinteoirí ábalta dul isteach sa suíomh gréasáin agus sna hacmhainní agus a bheith ábalta úsáid a bhaint astu.
· Simplíocht: Is gá d’eispéireas úsáideoirí a bheith simplí agus oiriúnach d’úsáid sa seomra ranga.
· Níor chóir go mbeadh gá le haon logáil isteach neamhriachtanach: Níor chóir go mbeadh aon ghá le cuntais don phobal atá ag brabhsáil nó do dhaltaí atá ag iarraidh dul isteach.
· Íoslaghdú sonraí: Ba chóir don réiteach bailiú sonraí pearsanta a sheachaint nuair nach bhfuil gá leo.
· Praiticiúlacht don mhúinteoir: Ba chóir go laghdódh an córas ualach oibre an mhúinteora agus an t-am a thógann sé le cur ar siúl gach uair.
· Fócas ar an nGaeilge: Ba chóir go ndearfaí an suíomh gréasáin d’oideachas trí Ghaeilge.
· Ailíniú Curaclaim: Ba chóir gurbh fhéidir na hacmhainní a eagrú de réir Churaclam Athfhorbartha Bunscoile na Matamaitice
· Inbhuanaitheacht: Caithfidh COGG a bheith ábalta an leabharlann acmhainní a bhainistiú agus a fhás thar am.
· Ullmhacht do todhchaí: Níor chóir go mbeadh an ailtireacht theicniúil ina bac ar fhorbairt an ardáin mar shamhail níos iomláin.
[bookmark: clarifications]
24. Soiléiriú ar Cheisteanna
Fothairgeoirí atá ag iarraidh ceisteanna a shoiléiriú, is féidir leo iad a sheoladh chuig COGG faoin spriocdháta atá luaite san fhógra tairisceana deiridh.
Freagraí ar cheisteanna atá le soiléiriú, seans go roinnfí iad le gach fothairgeoir nuair is cuí, de réir riachtanais soláthar poiblí
[bookmark: submission-instructions]
25. Treoracha faoi Conas an Tairiscint a Chur isteach
Caithfidh fothairgeoirí a dtairiscintí a chur isteach de réir na dtreoracha atá leagtha amach san fhógra tairisceana deiridh.
Ba chóir go luafadh an fógra tairisceana deiridh:
· an spriocdháta chun an tairiscint a chur isteach;
· an modh chun an tairiscint a chur isteach;
· an fhormáid atá riachtanach don chomhad;
· uasteorainn leathanach, más cuí;
· pointí teagmhála le haghaidh soiléirithe;
· socruithe agallaimh nó cur i láthair, más cuí;
· dáta tosaigh an chonartha a bhfuiltear ag súil leis.
[bookmark: reservation-of-rights]Seans nach gcuirfear tairiscintí atá mall ag teacht isteach san áireamh.
26. Coimeád Ceart
Coimeádann COGG an ceart:
· glacadh le aon tairiscint nó diúltú di;
· soiléiriú a lorg ó fhothairgeoirí:
· iarraidh ar fhothairgeoirí teacht chuig agallamh nó chun cur i láthair a dhéanamh;
· leasú a dhéanamh ar an scóip roimh bhronnadh an chonartha;
· gan dul ar aghaidh leis an gcomórtas;
· an conradh a bhronnadh ag brath ar fhaomhadh mhaoinithe, rialachais, agus eagraíochtúil;
· idirbheartaíocht a dhéanamh leis an bhfothairgeoir tosaíochta faoi na sonraí deiridh, áit a bhfuil sé ceadaithe faoi rialachas soláthair.
[bookmark: conclusion]
27. Conclúid
Is deis straitéiseach é an conradh seo chun spás digiteach inbhuanaithe buan is furasta teacht air a bhunú le haghaidh acmhainní matamaitice Gaeilge. Tacóidh an fothairgeoir rathúil le COGG i bhforbairt tairseach lárnach matamaitice le haghaidh bunscoileanna lán-Ghaeilge agus Gaeltachta.
Caithfidh an réiteach rud a sholáthar is féidir a úsáid láithreach sa seomra ranga agus gur féidir acmhainní a fhorbairt air san fhadtéarma freisin, rud a mbeidh ceannas eagarthóireachta ag COGG air, agus rud is féidir a fhás ar an taobh teicniúil.











Aguisin 1 – Sceideal praghsála
IS GÁ DO GACH FOTHAIRGEOIR AN FHOIRM THAIRISCEANA SEO A LÍONADH AGUS A SHÍNIÚ
Mura síníonn tú an Fhoirm Thairisceana seo déanfaidh sin an tairiscint neambhailí
	Chuig:
	COGG

	Ó:
	

	Maidir le:
	Mol Bunscoile Matamaitice



Tá scrúdú déanta agam/againn ar na doiciméid tairisceana agus leis seo tairgim/tairgimid go soláthróidh mé/muid na seirbhísí de réir na sonraí atá istigh sa doiciméad “iarratas ar thairiscint”.
	Rud
	Méid (CBL as an áireamh)
	Méid (CBL san áireamh) 

	Costas Bhliain 1
	
	

	Costas Bhliain 2
	
	

	Costas Bhliain 3
	
	

	Iomlán
	
	



Deimhním/Deimhnímid 
· Go bhfuil na costais uile a bhaineann leis seo san áireamh inár ráta.
· Go gcoinneoidh mé/muid an tairiscint seo don chonradh ar oscailt ar an seans go nglacfaidh tú leis ar feadh thréimhse 12 mhí ón spriocdháta le tairiscintí a chur isteach;
· Go n-aontaím/ n-aontaímid nach bhfuil iallach ort glacadh leis an tairiscint is tairbhí ó thaobh na heacnamaíochta de nó le haon tairiscint a gheobhaidh tú;
· Go bhfuil an doiciméad tairisceana léite agam/againn agus go bhfuil mionscrúdú déanta agam/ againn air;
· Go dtuigim/dtuigimid an doiciméad tairisceana go hiomlán agus riachtanais an Údaráis Chonarthaigh;
· Go ngeallaim/ngeallaimid go gcaithfidh mé/muid le sonraí an “chuiridh chun tairisceana” seo, ár dtairiscint agus aon rud a shoiléiríonn ceisteanna, mar rud príobháideach agus faoi rún;
· Go n-admhaím/n-admhaímid nuair a ghlacann an tÚdarás Conarthach leis an tairiscint seo nach ionann sin agus comhaontú ceangailteach agus infheidhmithe agus nach mbeidh comhaontú ann is féidir a chur i bhfeidhm go dlíthiúil go dtí go mbunaítear an conradh idir an tÚdarás Conarthach agus an forthairgeoir;
· Gur bhain mé/muid leas as na tairiscintí go léir le haghaidh breise eolais nó gur shásaigh mé/ muid mé/ muid féin faoi na coinníollacha a d’fhéadfadh dul i bhfeidhm ar shlí ar bith ar fheidhmíocht na seirbhísí atá riachtanach faoin gconradh;
· Gur chuir mé /muid isteach na gnéithe go léir atá riachtanach le haghaidh fheidhmíocht an chonartha, atá luaite go sonrach sa doiciméad tairisceana nó atá in aon eolas breise nó a d’fheadfaí a bhaint as go réasúnta.
· Nach bhfuair mé/muid aon earraidí, aon easnaimh, aon choimhlintí nó aon débhríocht sa doiciméad tairisceana ach amháin na cinn ar dhírigh mé/muid aird an tÚdarás Conarthach orthu roimh an dáta is déanaí le ceisteanna a chur isteach;
· Gur chomhlíon mé/muid na riachtanais reáchtúla go léir a bhaineann le hÉirinn agus le haon tír ina bhféadfaí cuid den chonradh seo a chur i ngníomh atá i bhfeidhm 7 lá roimh an spriocdháta a ghlacfar le tairiscintí; 
· Nach bhfostóidh mé/muid oibrithe, má fhaighim/fhaighimid an conradh, ar bhealach atá leithchealach maidir le hinscne, cine, creidimh reiligiúnacha, aois agus araile. 
	Síniú:
	

	Ainm (i mBloclitreacha)
	

	Thar ceann:
	

	Seoladh:
	

	R-phost:
	

	Iomlán
	
	Dáta:
	












Aguisín 2 – Ráiteas an Fhothairgeora
CHUIG: COGG 
MAIDIR LE: Mol Matamaitice Bunscoile 
Tar éis scrúdú a dheanamh ar d’Iarratas ar Thairiscintí (RFT) ina bhfuil Treoracha d’Fhothairgeoirí, Critéir Cáilithe agus Bhronnta, Riachtanais agus Sonraíochtaí, Téarmaí agus Coinníollacha an Chonartha i gcomhair Seirbhísí, aontaímid, leis seo, agus dearbhaímid an méid a leanas:
1. Tuigimid cineál agus méid na Seirbhísí is gá a sholáthar mar atá curtha síos i Riachtanais agus Sonraíochtaí an RFT.
2. Glacaimid na Téarmaí agus na Coinníollacha go léir a bhaineann leis an gconradh i gcomhair seirbhísí, mar atá leagtha amach san RFT, agus sa Chomhaontú Rúndachta agus aontaímid má fhaighimid aon chonradh chun an conradh i gcomhair seirbhísí a chur i gcrích.
3. Glacfaimid le Critéir Cháilithe agus Bhronnta an RFT agus, má iarrann an tÚdaras Conarthach, soláthróimid pé fianaise a léireoidh ár gcumas eacnamaíochta agus airgeadais.
4. Aontaímid go soláthróimid na Seirbhísí don Údarás Conarthach de réir an RFT agus ár dtairisceana.
5. Maidir leis na praghsanna uile atá luaite inár dTairiscint deimhnímid go mbeidh siad baili do thréimhse ama a thosóidh ón dáta druidte a ghlacfar leis na Tairiscintí.
6. Má bhronntar aon chonradh orainn faoin RFT, ar an Dáta a Thosaíonn an Conradh i gcomhair Seirbhísí, beidh na hárachais go léir (má tá aon cheann riachtanach) in áit de réir mar is gá.
	Síniú:
	

	Ainm (i mBloclitreacha)
	

	Thar ceann:
	

	Seoladh:
	

	R-phost:
	

	Iomlán
	
	Dáta:
	



